VEGA præsenterer

**Nada Surf rider stadig på bølgetoppene af 00’er indierocken**

*Den 16. april kan du feste med de amerikanske indierockere, når de nedlægger Lille VEGA med guitarfræs og store melodier.*

Nada Surf-albummet *Let Go* blev i 2002 hymnen til lyden af alternativ, amerikansk indie-poprock. Bandet blev dannet tilbage i 1992 af sanger og guitarist Matthew Caws samt bassisten Daniel Lorca. I løbet af de sidste 27 år har der været et par udskiftninger i bandet, men de to stiftere består sammen med Ira Elliot på trommer og Doug Gillard på guitar.

Det er blevet til i alt 8 studiealbum gennem tiden og senest en digital genudgivelse af cd’en *North 6th Street*, som Nada Surf solgte, da de turnerede i 1999. Den indeholder nogle førstesingler, 8-spors demoer, hidtil uudgivede sange og et covernummer.

Men det er dog stadig albummet *Let Go*, der står som det stærkeste til dato. Det udkom i en tid, hvor indiemusikken gjorde sit indtog i det amerikanske musiklandskab. Nada Surf satte sig hurtigt på tronen som kongerne af alternativ pop-rock i hjemlandet, hvor de fik store roser af anmelderne.   
  
Musikmagasinet MOJO havde *Let Go* på listen over de 50 bedste album i 2002 og skrev, at de 12 sange var *”(…) fyldt med sygelig kærlighed i konstant ubalance, fyldt med store melodier og nok undren til, at man går fra ked til glad, hver gang man hører dem*”.

**Fakta om koncerten:**

Nada Surf (US)

Torsdag d. 16. april kl. 21.00

Lille VEGA, Enghavevej 40, 1674 København V

Billetpris: 200 kr. + gebyr

Billetsalget starter torsdag den 3. oktober kl. 11.00 via vega.dk og Ticketmaster.